
REPUBLIKA HRVATSKA
VARAŽDINSKA ŽUPANIJA
OPĆINA JALŽABET
OPĆINSKO VIJEĆE  
KLASA:214-02/22-01/01
URBROJ:2186-4-01-1-22-1
U Jalžabetu, 03.06.2022. godine

Na temelju članka 21. Statuta Općine Jalžabet („Službeni vjesnik Varaždinske županije“, broj 31/09, 28/13, 10/15, 17/21), Općinsko vijeće Općine Jalžabet na 10. sjednici održanoj dana  03.06.2022. godine donosi 
O D L U K U
o osnivanju Vijeća za prevenciju Općine Jalžabet

Članak 1.
Ovom Odlukom osniva se Vijeće za prevenciju Općine Jalžabet (u daljnjem tekstu: Vijeće za prevenciju), koje djeluje kao koordinirajuće tijelo u provođenju zajedničkih mjera i aktivnosti Ministarstva unutarnjih poslova na projektu „Prevencija u lokalnoj zajednici“, imenuju se članovi, određuje cilj i načelni sadržaj programa rada te način osiguranja osnovnih uvjeta za rad toga tijela.
Članak 2.
U Vijeće za prevenciju iz članka 1. ove Odluke imenuju se:
1. Solar Rajko, načelnik Općine Jalžabet, za predsjednika
2. Sakač Leonardo, načelnik Policijske postaje Varaždin, za zamjenika predsjednika
3. Pokos Dragutin, komunalni redar Općine Jalžabet, za člana
4. Cafuk Domagoj, član Općinskog vijeća Općine Jalžabet, za člana
5. Arić Snježana, član Općinskog vijeća Općine Jalžabet, za članicu
6. Kučar Mirjana, ravnateljica Osnovne škole „Petar Zrinski“ Jalžabet, za članicu
7. Pavličević Kristina, v.d. ravnatelja Dječjeg vrtića Potočić, za članicu

Članak 3.
Vijeće za prevenciju ima za cilj utvrđivanje i ostvarivanje programa prevencije na području Općine Jalžabet zajedno s tijelima i ustanovama zaduženima za sigurnost ljudi, imovine, javnog reda i kvalitete života stanovnika Općine Jalžabet, a poradi prevencije kriminaliteta i pružanja podrške nositeljima kriminalno-preventivnih aktivnosti davanjem inicijativa izvršnoj i predstavničkoj vlasti Općine Jalžabet.


Članak 4.
Programima prevencije obuhvatiti će se područja suzbijanja nasilja u obitelji, delikvenciju djece, maloljetnih i punoljetnih osoba, zlouporaba droge, suzbijanje svih oblika kriminaliteta, osiguranja povoljnog stanja javnog reda i mira te opće sigurnosti stanovnika Općine Jalžabet i imovine. 

Članak 5.
Administrativne, tehničke i druge poslove za Vijeće za prevenciju obavljati će Jedinstveni upravni odjel Općine Jalžabet.

Članak 6.
Stupanjem na snagu ove Odluke prestaju važiti prethodno usvojene Odluke o osnivanju Vijeća za prevenciju od strane Općinskog vijeća Općine Jalžabet.

Članak 7.
Ova Odluka stupa na snagu osmog dana od dana objave u „Službenom vjesniku Varaždinske županije“.


Predsjednik Općinskog vijeća Općine Jalžabet
        Siniša Sreček

